On erittäin ristiriitaista, että Suomeen halutaan laatia eutanasialaki ennen kuin osaavan saattohoidon saatavuus on turvattu lailla.

Eutanasialla tarkoitetaan ihmisen surmaamista hänen pyynnöstään. Se on aina aktiivinen toimenpide – passiivista eutanasiaa ei ole.

Nykyisenkään lainsäädännön mukaan ihmiselle ei tule antaa hoitoa, joka pitkittää kärsimystä. Eikä hoitoa anneta lain mukaan, jos ihminen siitä kieltäytyy. Tällä viikolla ­jätetyn kansalaisaloitteen mukainen eutanasialaki ei muuttaisi asiaa.